બીજી બાજુ પુત્રના માતાપિતાને, (ખાસ કરીને સાસુને) પણ પોતાની પુત્રવધુ માટે થોડીઘણી આશંકા, અને અવિશ્વાસ હોય છે, પોતાનો પુત્ર હવે વહુનો થઈ જશે એ પ્રકારની અસલામતી અનુભવતા હોય છે, કારણકે સાસુને ખબર હોય છે કે જયારે વહુ બનીને આ ઘરમાં આવી ત્યારે કેવા કેવા પેંતરા કરી પોતાના પતિને તેના માતાપિતાથી અળગા કરવાના પ્રયત્નો કર્યાં હતાં આજે એજ અપરાધભાવથી પીડાઈ સાસુ પોતાના પુત્રને વહુ છીનવી ન લે તેને લગતી અસલામતી અનુભવી રહી છે. પરંતુ એ ભુલવાનું નથીકે પુત્રવધુ પોતાના પતિ સિવાય એ અજાણ્યા ઘરમાં સાવ એકલી છે જયારે એની સામે ઘરનો પુરો પરિવાર હોય છે, તેની અસલામતી, અવિશ્વાસ, આશંકા થોડાઘણા અંશે વ્યાજબી પણ છે.